225 comerços minoristes de Burjassot s’uneixen a la campanya de recollida de cartó “porta a porta”
2025-07-24

Fa unes setmanes que l’Ajuntament de Burjassot, des de les Regidories de Serveis Municipals i Medi Ambient, dirigides per Manuel Pérez Menero i Estefanía Ballesteros, respectivament, posava en marxa la campanya de recollida selectiva de cartó, porta a porta, en els comerços minoristes del municipi i, l’acceptació per part no ha pogut ser millor.

225 comerços de Burjassot s’han adherit a la campanya en la qual FCC arreplega el cartó a la porta del comerç, reduint així el que es deposita en els contenidors específics per a facilitar que la ciutadania puga depositar el que genera en els seus domicilis.

Amb aquesta iniciativa, Burjassot continua treballant i apostant per tindre un municipi més net i sostenible, al mateix temps que facilita tant als comerços com a la ciutadania el reciclatge del cartó.

L’objectiu d’aquesta campanya, a més de cuidar l’entorn i reciclar els cartons que es generen en l’activitat comercial, és també, com s’ha assenyalat, mantindre els contendores de cartó i paper d’ús quotidià sense excés de residus, garantint així a la resta de la ciutadania que puga fer el seu reciclatge sense problema i sense que els contenidors estiguen plens abans d’hora.

Els comerços participants en la campanya llueixen el seu distintiu acreditatiu de compromís amb el seu municipi i amb el Medi Ambient.

Des de l’empresa encarregada de la recollida, FCC, recorden que poden telefonar al 96 234 18 17 o bé enviar un correu a cartonburjassot@fcc.es per a adherir-se a la campanya i concretar la recollida. Una vegada concretada, el cartó es deixarà a la porta del comerç i l’empresa realitzarà la recollida.